บาทเปิด 31.16/18 แข็งค่าตามยูโร
ธนาคารซีไอเอ็มบี ไทย รายงาน เงินบาทเปิด 31.16/18 แข็งค่าตามยูโร มองวันนี้มีโอกาสแตะ 31.10
4 ก.ย. 2555

ธนาคารซีไอเอ็มบี ไทย รายงาน เงินบาทเปิด 31.16/18 แข็งค่าตามยูโร มองวันนี้มีโอกาสแตะ 31.10
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.16/18 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 31.23/25 บาท/ดอลลาร์ และล่าสุดเงินบาทแข็งค่าลงมาอยู่ที่ 31.15/17 บาท/ดอลลาร์ ซึ่งเงินบาทที่แข็งค่าลงมาในเช้าวันนี้เคลื่อนไหวตามค่าเงินยูโรที่ทะลุเหนือ 1.26 ขึ้นไป
โดยล่าสุดค่าเงินยูโรอยู่ที่ระดับ 1.2616/2618 ดอลลาร์/ยูโร จากเย็นวานนี้ที่อยู่ที่ระดับ 1.2565/2567 ดอลลาร์/ยูโร ส่วนค่าเงินเยนเช้านี้อยู่ที่ระดับ 78.40/43 เยน/ดอลลาร์ จากเย็นวานนี้ที่อยู่ที่ระดับ 78.31/36 เยน/ดอลลาร์
ทั้งนี้ คาดว่าวันนี้เงินบาทน่าจะแข็งค่าต่อเนื่อง น่าจะทดสอบระดับ 31.10 บาท/ดอลลาร์ก่อนเป็น ระดับแรก หากทะลุก็มีโอกาสลงไปทดสอบ 31.00 บาท/ดอลลาร์ ส่วนแนวต้านมองไว้ที่ 31.20 บาท/ดอลลาร์
"น่าจะ Test 31.10 ก่อน ระดับ แรก ถ้าทะลุก็อาจจะไปใกล้ๆ 31 ไม่แน่ใจว่าจะแรงได้ขนาดนั้นหรือเปล่า"นักบริหารเงิน กล่าว 
วันนี้ กระทรวงพาณิชย์สหรัฐเปิดเผยข้อมูลค่าใช้จ่ายด้านการก่อสร้างเดือนก.ค. และ สถาบันจัดการด้านอุปทานของสหรัฐ (ISM) เปิดเผยดัชนีภาคการผลิตเดือนส.ค